ddrg/super_eurlex huggingface dataset:
Ordú na Cúirte Breithiúnais (an Seachtú Dlísheomra) an 3 Meitheamh 2022 (iarraidh ar réamhrialú ón Kúria – an Ungáir) – Megatherm-Csillaghegy Kft. v Nemzeti Adó- és Vámhivatal Fellebbviteli Igazgatósága

(Cás C-188/21) (1)

(Tarchur chun réamhrialú - Comhchóras cánach breisluacha (CBL) - Treoir 2006/112/CE - An ceart chun CBL a asbhaint - Rialacha mionsonraithe maidir le feidhmiú - Cealú agus athbhunú ina dhiaidh sin ar uimhir aitheantais cánach duine inchánach - An ceart a chailleadh chun CBL a asbhaint a bhaineann le hidirbhearta a rinneadh le linn na tréimhse roimh an mbaint sin - Prionsabal na comhréireachta)

(2022/C 368/05)

Teanga an cháis: an Ungáiris

An chúirt a rinne an tarchur

Kúria

Páirtithe

Iarratasóir: Megatherm-Csillaghegy Kft.

Cosantóir: Nemzeti Adó- és Vámhivatal Fellebbviteli Igazgatósága

An chuid oibríochtúil

Ní mór Airteagail 63, 167 agus 168, 178 go 180, 182 agus 273 de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, arna leasú le Treoir 2010/45/AE ón gComhairle an 13 Iúil 2010, agus prionsabail na cánach breisluacha (CBL) neodracht agus na comhréireachta a léiriú sa chiall go gcuirtear cosc leo ar bheart náisiúnta lenar scoirfeadh duine cláraithe chun críocha CBL ar baineadh a uimhir aitheantais cánach ar an bhforas gur theip air a chuntais bhliantúla a chomhdú agus a fhoilsiú agus ansin é a athbhunú, tar éis an neamhghníomh sin a choigeartú, de bheith i dteideal a cheart chun CBL ar ionchuir a asbhaint le linn na tréimhse roimh an mbaint sin, cé go bhfuil na ceanglais shubstainteacha a thugann teidlíocht d'asbhaint den sórt sin comhlíonta agus nár ghníomhaigh an duine inchánach go calaoiseach nó go maslach d'fhonn a bheith in ann leas a bhaint as an gceart sin.

(1) IO C 228 an 14.06.2021.
Ordú na Cúirte Breithiúnais (an tOchtú Dlísheomra) an 30 Meán Fómhair 2022 (iarraidh ar réamhrialú ón l’Administratīvā rajona tiesa – an Laitvia) – “ĒDIENS & KM.LV” PS v Ieslodzījuma vietu pārvalde, Iepirkumu uzraudzības birojs

(Cás C-592/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Soláthar poiblí - Treoir 2014/24/AE - Stiúradh an imeachta - Roghnú na rannpháirtithe - Critéir roghnúcháin - Cumais theicniúla agus ghairmiúla - Airteagal 58(4) - Modhanna cruthúnais - Doiciméad Aonair Eorpach maidir le Soláthar - Airteagal 59 - Dul i muinín acmhainní eintiteas eile - Airteagal 63(1) - Grúpa oibreoirí eacnamaíocha - Coinníoll a bhaineann leis an taithí gairmiúil atá le comhlíonadh ag comhalta an ghrúpa atá freagrach, i gcás an conradh a dhámhachtain, as gníomhaíochtaí a chomhlíonadh lena gceanglaítear an taithí sin - Coinníoll nach bhforáiltear sna doiciméid soláthair - Gan éifeacht ar bith ag comhréimeas an dliteanais chompháirtigh agus leithligh i gcomhthéacs stádas na comhpháirtíochta ginearálta)

(2022/C 441/02)

Teanga an cháis: an Laitvis

An chúirt a rinne an tarchur

Administratīvā rajona tiesa

Páirtithe sna príomhimeachtaí

Iarratasóir:“ĒDIENS & KM.LV” PS

Cosantóirí: Ieslodzījuma vietu pārvalde, Iepirkumu uzraudzības birojs

An chuid oibríochtúil

Maidir le hAirteagal 63(1) de Threoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE, arna léamh in éineacht le hAirteagal 59 de,

ní mór léiriú a dhéanamh mar seo a leanas:

áit ina suífear, sa chás go ndéantar conradh seirbhíse poiblí a dhámhachtain ar ghrúpa oibreoirí eacnamaíocha, go gcuirfear feidhmíocht na ngníomhaíochtaí a bhfuil taithí ag teastáil ina leith faoi chúram comhalta amháin den ghrúpa, féadfaidh an grúpa tairisceana brath go huile is go hiomlán ar thaithí an bhaill den ghrúpa sin chun a léiriú go gcomhlíonann sé coinníoll a bhaineann leis an taithí a fhorchuireann an t-údarás conarthach de réir Airteagal 58(4) den Treoir sin, fiú mura bhforáiltear go sainráite sna doiciméid soláthair go gcaithfidh baill ghrúpa oibreoirí eacnamaíocha an coinníoll sin a chomhlíonadh ina n-aonar

(1) Dáta an taiscthe: 22.09.2021
C 482/2

Iris Oifigiúil an Aontais Eorpaigh

Ordú na Cúirte Breithiúnais an 3 Samhain 2022 (iarraidh ar réamhrialú ón Tribunal Judiciaire de Perpignan – an Fhrainc) – RV v Institut national de la statistique et des études économiques (INSEE) agus páirtithe eile

(Cás C-32/21) (1)

(Cás a bhaint ó Chlár na Cúirte)

(2022/C 482/02)

Teanga an cháis: an Fhraincis

An chúirt a rinne an tarchur

Tribunal Judiciaire de Perpignan

Páirtithe

Iarratasóir: RV

Cosantóirí: Institut national de la statistique et des études économiques (INSEE), Préfet des Pyrénées-Orientales, Commune de Serralongue

An chuid oibríochtúil

Baintear Cás C-32/21 ó Chlár na Cúirte.

(1) Dáta an taiscthe: 19.01.2021.
2.

Íocfaidh Maen Haikal as a chostais féin agus as na costais arna dtabhú ag Comhairle an Aontais Eorpaigh
Ordú na Cúirte Breithiúnais (an Seachtú Dlísheomra) an 17 Samhain 2022 (iarraidh ar réamhrialú ón Consiglio di Stato – an Iodáil) – Ministero dell’Interno, Presidenza del Consiglio dei ministri v PF

(Cás C-569/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Beartas sóisialta - Cóir chomhionann san fhostaíocht agus sa tslí bheatha - Airteagal 21 den Chairt um Chearta Bunúsacha an Aontais Eorpaigh - Treoir 2000/78/CE - Airteagal 2(2), Airteagal 4(1) agus Airteagal 6(1) - Toirmeasc ar idirdhealú ar fhorais aoise - Rialacha náisiúnta lena leagtar síos uasteorainn aoise nach airde ná 30 bliain d'earcú coimisinéirí síceolaíochta teicniúla - Cúiseanna)

(2023/C 15/20)

Teanga an cháis: an Iodáilis

An chúirt a rinne an tarchur

Consiglio di Stato

Páirtithe sna príomhimeachtaí

Iarratasóirí: Ministero dell’Interno, Presidenza del Consiglio dei ministri

Cosantóir: PF

An chuid oibríochtúil

Ní mór Airteagail 2(2), 4(1) agus 6(1) de Threoir 2000/78/CE ón gComhairle an 27 Samhain 2000 lena mbunaítear creat ginearálta le haghaidh na córa comhionainne san fhostaíocht agus sa tslí bheatha, arna léamh i bhfianaise Airteagal 21 den Chairt um Chearta Bunúsacha an Aontais Eorpaigh, a léiriú sa chaoi go gcuirtear cosc ar reachtaíocht náisiúnta lena dtugtar isteach uasteorainn aoise nach airde ná 30 bliain le haghaidh rannpháirtíocht i gcomórtas chun síceolaithe a earcú do na póilíní.

(1) Dáta comhdaithe 16/09/2021.
Ordú Uachtarán an Chúigiú Dlísheomra den Chúirt Bhreithiúnais an 7 Meán Fómhair 2022 (iarraidh ar réamhrialú ón Tribunal Judicial da Comarca do Porto – Juízo Central Cível – an Phortaingéil) – Portugália – Administração de Patrimónios, SGPS, SA v Banco BPI

(Cás C-448/21) (1)

(2023/C 15/38)

Teanga an cháis: an Phortaingéilis

D’ordaigh Uachtarán an Chúigiú Dlísheomra an cás a bhaint ón gclár.

(1) IO C 452, 8.11.2021.
C 15/33

Iris Oifigiúil an Aontais Eorpaigh

Ordú Uachtarán na Cúirte an 22 Lúnasa 2022 (iarraidh ar réamhrialú ón Juzgado de Primera Instancia no 2 de León – an Spáinn) – ACNC v Unicaja Banco, SA

(Cás C-652/21) (1)

(2023/C 15/39)

Teanga an cháis: an Spáinnis

D’ordaigh Uachtarán na Cúirte Breithiúnais an cás a bhaint ón gclár.

(1) IO C 244 an 27.06.2022
C 24/32

Iris Oifigiúil an Aontais Eorpaigh

Ordú Uachtarán an Dara Dlísheomra den Chúirt Bhreithiúnais an 16 Meán Fómhair 2022 (iarraidh ar réamhrialú ón Cour de cassation – an Fhrainc) – PB v Geos SAS, Geos International Consulting Limited

(Cás C-639/21) (1)

(2023/C 24/44)

Teanga an cháis: an Fhraincis

D’ordaigh Uachtarán an Dara Dlísheomra an cás a bhaint ón gclár.

(1) IO C 2, 3.1.2022.
C 24/31

Iris Oifigiúil an Aontais Eorpaigh

Ordú ó Uachtarán an Deichiú Dlísheomra den Chúirt Bhreithiúnais an 5 Deireadh Fómhair 2022 (iarraidh ar réamhrialú ón Sąd Okręgowy w Warszawie – an Pholainn) – J.K., B.K. v Przedsiębiorstwo Państwowe X

(Cás C-452/21) (1)

(2023/C 24/42)

Teanga an cháis: an Pholainnis

D’ordaigh Uachtarán an Deichiú Dlísheomra an cás a bhaint ón gclár.

(1) IO C 24, 17.1.2022.
C 24/32

Iris Oifigiúil an Aontais Eorpaigh

Ordú ó Uachtarán an Naoú Dlísheomra den Chúirt Bhreithiúnais an 6 Deireadh Fómhair 2022 – Ryanair DAC, Laudamotion GmbH v an Coimisiún Eorpach

(Cás C-581/21 P) (1)

(2023/C 24/43)

Teanga an cháis: an Béarla

D’ordaigh Uachtarán an Naoú Dlísheomra an cás a bhaint ón gclár.

(1) IO C 462, 15.11.2021.
C 24/17

Iris Oifigiúil an Aontais Eorpaigh

Ordú na Cúirte Breithiúnais (an tOchtú Dlísheomra) an 19 Deireadh Fómhair 2022 (iarraidh ar réamhrialú ón Tribunale di Napoli – an Iodáil) – VB v Comune di Portici

(Cás C-777/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Airteagal 49 CFAE - Saoirse bunaíochta - Airteagal 56 CFAE - Saoirse chun seirbhísí a sholáthar - Trácht ar bhóithre - Clárú agus cánachas ar mhótarfheithiclí - Feithicil atá cláraithe i mBallstát - Tiománaí a bhfuil cónaí air nó uirthi i mBallstát clárúcháin na feithicle agus i mBallstát eile - Rialacha Ballstáit lena gcuirtear toirmeasc ar dhaoine a bhfuil cónaí orthu sa Bhallstát sin ar feadh níos mó ná 60 lá ó thiomáint sa Bhallstát sin le feithicil atá cláraithe thar lear)

(2023/C 24/23)

Teanga an cháis: an Iodáilis

An chúirt a rinne an tarchur

Tribunale di Napoli

Páirtithe sna príomhimeachtaí

Iarratasóir: VB

Cosantóir: Comune di Portici

An chuid oibríochtúil

Maidir le hAirteagal 49 CFAE, ní mór léiriú a dhéanamh mar seo a leanas:

cuirtear cosc leis ar reachtaíocht náisiúnta lena gcuirtear toirmeasc ar oibrí féinfhostaithe a bhfuil cónaí air i mBallstát ar feadh níos mó ná 60 lá ó thiomáint sa Bhallstát sin le feithicil atá cláraithe i mBallstát eile i gcás nach mbeartaítear an fheithicil a úsáid go príomha sa chéad Bhallstát ar bhonn buan ná, i ndáiríre, nach n-úsáidtear í ar an mbealach sin.

(1) IO C 148, 04.04.2022
3.

An chéad fhomhír d'Airteagal 3(2) de Rialachán Uimh. 2988/95 a léiriú mar ní a chiallaíonn, maidir le cinneadh a chur chun feidhme lena gceanglaítear méideanna a fuarthas go míchuí a aisíoc, go dtosóidh an tréimhse cur chun feidhme a bhunaítear leis an bhforáil sin ón lá a thiocfaidh an cinneadh sin chun bheith críochnaitheach, is é sin le rá, ón an lá a bhfuil na tréimhsí chun imeachtaí a thionscnamh imithe in éag nó a bhfuil gach ceart achomhairc ídithe.
Ordú na Cúirte Breithiúnais (an tOchtú Dlísheomra) an 27 Meán Fómhair 2022 (iarraidh ar réamhrialú ón Landgericht Kleve – an Ghearmáin) – AB agus páirtithe eile v Ryanair DAC

(Cás C-307/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Aeriompar - Rialachán (CE) Uimh. 261/2004 - Comhrialacha maidir le cúiteamh agus cúnamh do phaisinéirí i gcás cealú nó moille fada ar eitiltí - Airteagal 5(1)(c) - Ceart chun cúitimh má chuirtear eitilt ar ceal - Conradh iompair tugtha i gcrích trí ghníomhaire taistil ar líne - Faisnéis faoi chealú na heitilte a chuirtear in iúl trí sheoladh ríomhphoist a ghineann an gníomhaire taistil go huathoibríoch - Teip a chinntiú gur cuireadh an paisinéir ar an eolas i gceart)

(2023/C 24/21)

Teanga an cháis: an Ghearmáinis

An chúirt a rinne an tarchur

Landgericht Kleve

Páirtithe

Iarratasóirí: AB agus páirtithe eile

Cosantóir: Ryanair DAC

An chuid oibríochtúil

Airteagal 5(1)(c) agus Airteagal 7 de Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear comhrialacha maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eitiltí ar ceal nó i gcás ina gcuirfear moill fhada orthu, agus lena n-aisghairtear Rialachán (CEE) Uimh. 295/91

ní mór é a léiriú go gcaithfidh an t-aeriompróir oibríochta an cúiteamh dá bhforáiltear leis na forálacha sin a íoc i gcás cealaithe eitilte nár cuireadh an paisinéir ar an eolas ina thaobh coicís ar a laghad roimh an am imeachta sceidealaithe inar sheol an t-iompróir sin an fhaisnéis in am trátha chuig an t-aon seoladh ríomhphoist a cuireadh in iúl dó le linn na háirithinte, gan a bheith feasach, áfach, nach bhféadfaí an seoladh sin a úsáid ach amháin chun teagmháil a dhéanamh leis an ngníomhaire taistil, trína ndearnadh an áirithint, agus ní leis an bpaisinéir go díreach agus nár sheol an gníomhaire taistil sin an fhaisnéis chuig an bpaisinéir in am trátha.

(1) IO C 310, 2.8.2021.
Ordú na Cúirte Breithiúnais (an Séú Dlísheomra) an 15 Nollaig 2022 (iarraidh ar réamhrialú ón Consiglio di Stato – an Iodáil) – Centro Petroli Roma Srl v Agenzia delle Dogane e dei Monopoli

(Cás C-597/21) (1)

(Tarchur chun réamhrialú - Airteagail 53 agus 99 de Rialacha Nós Imeachta na Cúirte Breithiúnais - Airteagal 267 CFAE - Raon feidhme na hoibleagáide ar chúirteanna náisiúnta céime deiridh tarchur chun réamhrialú a dhéanamh - Eisceachtaí ón oibleagáid sin - Critéir - Cásanna ina bhfuil an léirmhíniú ceart ar dhlí an Aontais chomh soiléir sin nach bhfágfaidh siad aon amhras réasúnta - Coinníoll go mbeadh cúirt náisiúnta céime deiridh sásta go mbeadh an fhianaise chéanna ina ceangal freisin ar chúirteanna na háise deiridh eile de na Ballstáit agus ar an gCúirt Bhreithiúnais)

(2023/C 35/22)

Teanga an cháis: an Iodáilis

An chúirt a rinne an tarchur

Consiglio di Stato

Páirtithe sna príomhimeachtaí

Iarratasóir: Centro Petroli Roma Srl

Cosantóir: Agenzia delle Dogane e dei Monopoli

An chuid oibríochtúil

Ní mór Airteagal 267 TFEU a léirmhíniú sa chaoi go bhféadfaidh cúirt náisiúnta nach bhfuil aon leigheas breithiúnach ann faoin dlí náisiúnta ina gcoinne staonadh ó thagairt don Chúirt ceist léirmhínithe ar dhlí an Aontais agus í a réiteach as a freagracht féin i gcás ina bhfuil an léirmhíniú ceart ar dhlí an Aontais chomh soiléir sin nach bhfágfar aon spás d'amhras réasúnta. Ní mór measúnú a dhéanamh ar fhéidearthacht den sórt sin a bheith ann trí thagairt a dhéanamh do shaintréithe sonracha dhlí an Aontais, na deacrachtaí sonracha a chuireann a léirmhíniú i láthair agus an riosca a bhaineann le héagsúlachtaí i gcásdlí laistigh den Aontas Eorpach.

Ní cheanglaítear ar an gcúirt náisiúnta sin a chruthú go mion go ndéanfadh na cúirteanna céime deiridh eile de na Ballstáit agus den Chúirt Bhreithiúnais an léirmhíniú céanna, ach ní mór dóibh an léirmhíniú céanna a fháil, tar éis measúnú a chuireann na tosca sin san áireamh, an ciontú go mbeadh feidhm ag an bhfianaise chéanna maidir leis na cúirteanna náisiúnta eile sin agus leis an gCúirt Bhreithiúnais freisin.

(1) Dáta an taiscthe: 27.09.2021.
Breithiúnas na Cúirte (an Naoú Dlísheomra) an 28 Meitheamh 2022 (iarraidh ar réamhrialú ón Supremo Tribunal Administrativo – an Phortaingéil) – OF v Instituto de Financiamento da Agricultura e Pescas IP (IFAP)

(Cás C-728/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Rialachán (CE, Euratom) Uimh. 2988/95 - Cosaint leasanna airgeadais an Aontais - Mírialtachtaí i dtaca le dlí an Aontais - Imeachtaí - Tréimhse theorann - Briseadh - Gníomhaíocht maidir le himscrúdú nó le himeachtaí i ndáil le mírialtacht - Coincheap - Tuarascáil iniúchóra lena gcuirtear in iúl go bhfuil mírialtacht ann)

(2022/C 303/11)

Teanga an cháis: an Phortaingéilis

An chúirt a rinne an tarchur

Supremo Tribunal Administrativo

Páirtithe sna príomhimeachtaí

Iarratasóir: OF

Cosantóir: Instituto de Financiamento da Agricultura e Pescas IP (IFAP)

An chuid oibríochtúil

Ní mór an tríú fomhír d'Airteagal 3(1) de Rialachán (CE, Euratom) Uimh. 2988/95 ón gComhairle an 18 Nollaig 1995 maidir le leasanna airgeadais na gComhphobal Eorpach a chosaint a léirmhíniú sa chaoi go bhféadfadh a mheas go bhfuil tuarascáil iniúchóra ar an láthair lena gcuirtear in iúl go bhfuil mírialtacht ann, gan aon rún maidir le himscrúdú nó le himeachtaí a thionscnamh a chur in iúl, mar sin féin, ina “ghníomh maidir le himscrúdú nó le himeachtaí”, de réir bhrí na forála sin, a dhéanfadh tréimhse teorann na n-imeachtaí dá dtagraítear sa chéad fhomhír d’Airteagal 3(1) a bhriseadh, má leagtar amach leis, le beachtas leordhóthanach, na hidirbhearta lena mbaineann amhras na mírialtachta.

(1) Dáta an taiscthe: 30.11.2021
Ordú na Cúirte Breithiúnais (an Deichiú Dlísheomra) an 24 Meitheamh 2022 (iarraidh ar réamhrialú ón Wojewódzki Sąd Administracyjny w Krakowie – an Pholainn) – Rzecznik Praw Obywatelskich

(Cás C-2/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Saorántacht an Aontais - Airteagail 20 agus 21 CFAE - An ceart chun gluaiseachta agus cónaí faoi shaoirse ar chríoch na mBallstát - Teastas breithe arna eisiúint ag Ballstát ar bhreith an linbh ag ainmniú beirt mháithreacha don leanbh sin - Diúltú ag an mBallstát tionscnaimh do dhuine amháin díobh sin an teastas breithe sin a thras-scríobh isteach sa chlár náisiúnta um stádas sibhialta - Tras-scríobh an teastais sin arb é atá ann an coinníoll maidir le doiciméid aitheantais a eisiúint - Reachtaíocht náisiúnta an Bhallstáit tionscnaimh nach n-aithníonn tuismíocht chomhghnéis)

(2022/C 326/02)

Teanga an cháis: an Pholainnis

An chúirt a rinne an tarchur

Wojewódzki Sąd Administracyjny w Krakowie

Páirtithe sna príomhimeachtaí

Iarratasóir: Rzecznik Praw Obywatelskich

Páirtí eile sna himeachtaí: K.S., S.V.D., Prokurator Prokuratury Okręgowej w Krakowie M.C., Prokuratura Krajowa, Kierownik Urzędu Stanu Cywilnego w Krakowie

An chuid oibríochtúil

Ní mór Airteagail 20 agus 21 CFAE, arna léamh i gcomhar le hAirteagail 7 agus 24 den Chairt um Chearta Bunúsacha an Aontais Eorpaigh agus le hAirteagal 4(3) de Threoir 2004/38/CE ó Pharlaimint na hEorpa agus ón gComhairle an 29 Aibreán 2004, maidir le cearta shaoránaigh an Aontais agus ceart bhaill dá dteaghlaigh gluaiseacht agus cónaí faoi shaoirse ar chríoch na mBallstát lena leasaítear Rialachán (CEE) Uimh. 1612/68 agus lena n-aisghairtear Treoracha 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE agus 93/96/CEE, a léirmhiniú sa chaoi, i gcás linbh ar saoránach de chuid an Aontais é agus a n-ainmníonn a theastas breithe arna eisiúint ag údaráis Bhallstáit beirt den ghnéas céanna mar thuismitheoirí an linbh sin, go bhfuil sé d’oibleagáid ar an mBallstát ar náisiúnach dá chuid an leanbh sin, ar an gcéad dul síos, cárta aitheantais nó pas a eisiúint don leanbh sin, gan ceangal a chur tras-scríobh ar theastas breithe an linbh a bheith déanta roimh ré sa chlár sibhialta náisiúnta, agus ar an dara dul síos, aitheantas a thabhairt don doiciméad ó Bhallstát eile, lena gceadaítear don leanbh sin, i dteannta gach duine den bheirt sin, ceart an linbh chun gluaiseachta agus cónaí faoi shaoirse laistigh de chríoch na mBallstát a fheidhmiú gan bhac, rud atá ina oibleagáid ar aon Bhallstát eile freisin.

(1) Dáta taiscthe: 04.01.2021.
Ordú na Cúirte (an tOchtú Dlísheomra) an 19 Bealtaine 2022 (iarraidh ar réamhrialú ó notario del Ilustre Colegio Notarial de Andalucía – an Spáinn) – Frontera Capital SARL

(Cás C-722/21) (1)

(Tarchur chun réamhrialú - Airteagal 53(2) de Rialacha Nós Imeachta na Cúirte Breithiúnais - Airteagal 267 CFAE - Nótaire - An coincheap “cúirt nó binse” - Critéir - Easpa díospóide os comhair an chomhlacht a rinne an tarchur - Do-ghlacthacht fhollasach)

(2022/C 340/14)

Teanga an cháis: an Spáinnis

An chúirt a rinne an tarchur

Notario del Ilustre Colegio Notarial de Andalucía

Páirtithe sna príomhimeachtaí

Iarratasóir: Frontera Capital SARL

An chuid oibríochtúil

Tá an iarraidh ar réamhrialú ó notario del Ilustre Colegio Notarial de Andalucía (nótaire de chuid Dlísheomra Notairí na hAndalúise, an Spáinn), le cinneadh an 25 Samhain 2021, do-ghlactha go follasach.

(1) Dáta an taiscthe: 25.11.2021
Ordú na Cúirte Breithiúnais (Seachtú Dlísheomra) an 7 Aibreán 2022 (iarraidh ar réamhrialú ón Efeteio Athinon – an Ghréig) – VP, CX, RG, TR, agus páirtithe eile v Elliniko Dimosio

(Cás C-133/21) (1)

(Tarchur chun réamhrialú - Beartas sóisialta - Treoir 1999/70/CE - Comhaontú réime maidir le hobair ar théarma socraithe arna thabhairt i gcrích ag ETUC, UNICE agus CEEP - Clásal 4 - Prionsabal an neamh-idirdhealaithe - Conarthaí ar théarma seasta i ndiaidh a chéile san earnáil phoiblí - Reachtaíocht náisiúnta lena mbunaítear difríocht sa chóir maidir le luach saothair idir oibrithe atá fostaithe faoi chonarthaí fostaíochta ar théarma seasta agus oibrithe atá fostaithe faoi chonarthaí fostaíochta buana - Éagmais boinn cirt - Coincheap na “gcúiseanna oibiachtúla”)

(2022/C 359/17)

Teanga an cháis: an Ghréigis

An chúirt a rinne an tarchur

Efeteio Athinon

Páirtithe sna príomhimeachtaí

Iarratasóirí: VP, CX, RG, TR, agus páirtithe eile.

Cosantóir: Elliniko Dimosio

An chuid oibríochtúil

Ní mór clásal 4(1) den Chomhaontú réime maidir le hobair ar théarma socraithe arna thabhairt i gcrích an 18 Márta 1999, atá i gceangal le Treoir 1999/70/CE ón gComhairle an 28 Meitheamh 1999 maidir leis an gcomhaontú maidir le hobair ar théarma socraithe arna thabhairt i gcrích ag ETUC, UNICE agus CEEP, a léiriú mar chosc ar reachtaíocht náisiúnta lena bhforáiltear nach bhfuil oibrí ar théarma seasta, a n-aicmítear a chonradh mar chonradh maidir le seirbhísí a sholáthar, i dteideal, faoin reachtaíocht sin, luach saothair a fháil atá coibhéiseach leis an luach saothair a íoctar le hoibrí buan ar an mbonn go ndearna sé a chuid oibre faoi chonradh téarma shocraithe lena fhios aige gur ceapadh an conradh sin chun freastal ar riachtanais bhuana agus fhadtéarmacha a fhostóra.

(1) IO C 206, an 31.05.2021
C 368/20

Iris Oifigiúil an Aontais Eorpaigh

Ordú Uachtarán na Cúirte an 1 Meitheamh 2022 (iarraidh ar réamhrialú ó Rechtbank Noord-Holland – an Ísiltír) — Nokia Solutions and Networks Oy v Inspecteur van de Belastingdienst v Douane, kantoor Eindhoven

(Cás C-809/21) (1)

(2022/C 368/34)

Teanga an cháis: an Ollainnis

D’ordaigh Uachtarán na Cúirte Breithiúnais an cás a bhaint den chlár.

(1) IO C 138 an 28.03.2022
Ordú na Cúirte Breithiúnais (an Seachtú Dlísheomra) an 2 Bealtaine 2022 (iarraidh ar réamhrialú ón Curtea de Apel Alba Iulia – an Rómáin) – S.H. v Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov

(Cás C-627/21) (1)

(Tarchur chun réamhrialú - Airteagal 99 de Rialacha Nós Imeachta na Cúirte Breithiúnas - Comhchuibhiú na ndlíthe cánach - Comhchóras cánach breisluacha (CBL) - Treoir 2006/112/CE - Asbhaint na cánach ionchuir a íocadh i ndáil le maoin dhochorraithe a cheannach, a thógáil agus a athrú - Cúlghairm ex officio aitheantais duine inchánaigh chun críocha CBL - Coigeartú na hasbhainte tosaigh - Freagra ar an gceist arna tarchur chun réamhrialú a d’fhéadfaí a bhaint go soiléir ó chásdlí atá ann cheana)

(2022/C 368/14)

Teanga an cháis: an Rómainis

An chúirt a rinne an tarchur

Curtea de Apel Alba Iulia

Páirtithe sna príomhimeachtaí

Iarratasóir: S.H.

Cosantóirí: Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov

An chuid oibríochtúil

Ní mór Airteagail 16, 184, 186 go 188 agus 192 de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, a léirmhíniú sa chiall go gcuirtear cosc leo ar rialacha agus cleachtais náisiúnta lena gceanglaítear ar dhuine inchánach, a ndearnadh a aitheantas chun críoch cánach breisluacha (CBL) a chúlghairm ar feadh tréimhse áirithe toisc nach bhfuil aon idirbhearta inchánacha léirithe i dtuairisceáin CBL an duine sin a comhdaíodh ar feadh sé mhí as a chéile, coigeartú a dhéanamh ar an CBL ionchuir a asbhaineadh i ndáil le hearraí caipitiúla a fháil gan cead a bheith ag an duine inchánach sin a chruthú go bhfuil na coinníollacha substainteacha maidir leis an gceart asbhainte á gcomhlíonadh ar an bhforas go bhfuil toimhde dobhréagnaithe ann gur úsáid an duine inchánach na hearraí sin chun críoch eile seachas gníomhaíochtaí eacnamaíocha.

(1) IO C 191, 10.05.2022